# John Kerry

| John Kerry |
| --- |
|  |
| Født | John Forbes Kerry 11. des. 1943 (82 år) Aurora (Colorado) |
| Beskjeftigelse | Politiker, sjøoffiser, advokat (1976–), diplomat, flyger, fredsaktivist, klimaaktivist, lieutenant governor, utenriksminister  |
| Utdannet ved |
7 oppføringer
Yale College Boston College Law School (–1976) St. Paul's School (–1962; Concord) Yale University (–1966) Fessenden School St. Albans School Jonathan Edwards College

 |
| Ektefelle | Julia Thorne (1970–1988; avslutningsårsak: skilsmisse) Teresa Heinz Kerry (1995–; bryllupssted: Nantucket) |
| Far | Richard Kerry |
| Mor | Rosemary Forbes Kerry |
| Søsken | Cameron Kerry |
| Barn | Alexandra Kerry Vanessa Kerry |
| Parti | Det demokratiske parti |
| Nasjonalitet | USA |
| Utmerkelser |
8 oppføringer
Silver Star Bronze Star Medal Purple Heart Storoffiser av Æreslegionen (2016; deles ut av: Jean-Marc Ayrault) Storkors av forbundsrepublikken Tysklands fortjenstorden (2016; Berlin) Otto Hahns fredsmedalje (2018; Berlin) Global Citizen Awards (2011) Presidentens frihetsmedalje (2024; deles ut av: Joe Biden) |
| USAs 68. utenriksminister |
| 1. februar 2013–20. januar 2017 |
| President | Barack Obama |
| Forgjenger | Hillary Clinton |
| Etterfølger | Rex Tillerson |
| Senator |
| 3. januar 1985–1. februar 2013 |
| Valgkrets | Massachusetts |
| Forgjenger | Paul Tsongas |
| Etterfølger | Mo Cowan |
| Signatur |
|  |
|

---

John Kerry på Commons |

**John Forbes Kerry** (født 1943) er en amerikansk demokratisk politiker. Han var utenriksminister i Barack Obamas regjering fra 1. februar 2013 til 20. januar 2017. Han var senator for delstaten Massachusetts 1985–2013 og Det demokratiske partis presidentkandidat ved valget i 2004.

## Familiebakgrunn og karriere

John Kerrys farsslekt utvandret fra Sudetenland i Böhmen i Østerrike-Ungarn i det nåværende Tsjekkia på begynnelsen av 1900-tallet. Slekten var opprinnelig jøder, men John Kerrys farfar og farmor konverterte til katolisismen før de utvandret. Morsslekten er protestanter av engelsk herkomst. John Kerry er en troende katolikk. Han er gift med Teresa Heinz Kerry, enke etter den republikanske senatoren H. John Heinz III og arving av Heinz-konsernet. Dette er bakgrunn for økenavnet «Ketchup Kerry», som har vært brukt av hans motstandere.

Kerry har bachelorgrad i statsvitenskap fra Yale University fra 1964, kandidatutdannelse i rettsvitenskap fra Boston College fra 1976 og advokatbevilling fra samme år. I 1976 ble han fast ansatt hos påtalemyndigheten i Middlesex County i Massachusetts, hvor han også hadde vært praktikant i studietiden. I 1979 var han med på å åpne en advokatforretning.

Kerry tjenestegjorde som Swift Boat Captain under Vietnamkrigen og patruljerte kyst- og elveområder. Han ble såret tre ganger og fikk flere utmerkelser. Blant annet en Silver Star og tre Purple Heart. Han ble senere en sterk motstander av Vietnamkrigen og vitnet i Kongressen som talsmann for vietnamveteraner mot krigen. Han ble kjent for sitt sitat: «How do you ask a man to be the last man to die for a mistake?». Det samme sitatet har han brukt flere ganger i sin motstand mot Irak-krigen.

Han var Michael Dukakis' viseguvernør i Massachusetts 1983–1985. Da senator Paul Tsongas unnlot å søke gjenvalg av helsemessige årsaker i 1984, ble Kerry nominert og valgt til hans etterfølger. Han tiltrådte vervet på nyåret i 1985. I Senatet har han hatt en fremskutt posisjon som formann i Senatets komité for småbedrifter og entreprenørskap 2001–2003 og 2007–2009 samt formann i Senatets utenrikskomité 2009–2013. Kerry har vært regnet som en forholdsvis liberal senator i en amerikansk politisk kontekst.

Han var Det demokratiske partis kandidat ved presidentvalget den 2. november 2004. Kerry og visepresidentkandidat senator John Edwards tapte valget med ca. 3,5 millioner færre stemmer enn George W. Bush. I valgmannskollegiet var det noe jevnere. Valget var et av de jevneste i USAs historie, men likevel relativt klart i forhold til valget i 2000 mellom Al Gore og Bush og valget i 1960 mellom John F. Kennedy og Richard Nixon.

I desember 2012 nominerte president Barack Obama Kerry som Hillary Clintons etterfølger som USAs utenriksminister. Han ble godkjent av USAs senat med 94 stemmer for, og tre mot. Kerry tiltrådte som utenriksminister den 1. februar 2013 og satt ut Obamas presidentperiode.

I november 2020 nominerte påtroppende president Joe Biden Kerry til USAs spesialutsending for klima – som en del av Joe Bidens regjering.

## Referanser

## Eksterne lenker

* (en) John Kerry – kategori av bilder, video eller lyd på Commons

* (en) John Kerry – galleri av bilder, video eller lyd på Commons
* (en) John Kerry på Internet Movie Database

* (fr) John Kerry på Allociné

* (en) John Kerry på AllMovie

* (en) John Kerry hos The Movie Database
* (en) John Kerry på X (tidligere Twitter)
* (en) Biografi hos *Amerikas forente staters kongress’ biografiske kartotek*

* (en) Stemmegivingsoversikt vedlikeholdt av *The Washington Post*

* (en) Finansredegjørelse for valgkamp hos Federal Election Commission

* (en) Valgkampbidrag hos OpenSecrets.org

* (en) Opptredener på C-SPAN-programmer

* (en) Biografi, stemmegivingsoversikt, og oppslutning hos interessegrupper hos Project Vote Smart

* (en) Stilling i saker og relaterte sitater hos On The Issues

* (en) Medarbeiderlønn, turer og personlig finans hos LegiStorm.com

* (en) Kongressprofil hos GovTrack.us

* (en) John Kerry hos Internet Movie Database

* (en) Profil, nyheter og kommentarer hos *The Guardian*

* (en) Profil, nyheter og kommentarer hos *The New York Times*

* (en) Verker om og med John Kerry i biblioteker (WorldCat-katalogen)